Fără grătare la iarbă verde, pe 1 Mai. Polițiștii te avertizează că vor patrula în zonele celebre de picnic.
“Nu
transformați aceste zile în curse pentru cumpărături" – Poliția Capitalei. Parcurile vor fi închise și de 1 Mai. Amenzile pentru încălcarea ordonanțelor
militare ajung la 20.000 de lei.
România pare să fi trecut cu bine de perioada de Paște, când
restricțiile au fost relaxate. Nu avem o explozie a numărului cazurilor de
coronavirus, iar autoritățile vor să se asigure că nu va fi cazul nici după 1
Mai.“Păstrăm distanţarea socială, evităm aglomeraţiile şi nu
transformăm aceaste zile în curse pentru cumpărături", sună recomandările
venite de la Poliția Capitalei.Cu alte cuvinte, dacă mai era cazul, anul ăsta, faci grătar acasă,
în familie. Nici nu prea ai de ales – parcurile vor fi în continuare închise,
iar zonele renumite pentru grătare, cum ar fi Pădurea Băneasa vor fi atent
supravegheate de polițiști și jandarmi.Și ca să fie și mai convingătoare, autoritățile îți reamintesc că amenzile
pentru încălcarea ordonanțelor militare pornesc de la 2.000 de lei și se opresc
la 20.000.